
ROMANIA

JUDETUL VRANCEA

CONSILIUL LOCAL AL

MUNICIPIULUI FOCSANI

Pentru, modificarea  si completarea Statutului SC ENET SA Focsani,  

             aprobat  prin  Hotararea Consiliului local al municipiului Focsani 

             nr. 77/1995, modificat prin Hotararea nr.12/1996     


 Consiliul local al municipiului Focsani, judetul Vrancea, intrunit in sedinta ordinara;

          - vazand proiectul de hotarare initiat de domnul Primar al municipiului Focsani, raportul comun al Directiei resurse umane si coordonare unitati subordonate, Directiei economice si Serviciului juridic, contencios, administrarea domeniului public si privat, publicitate, inregistrat la nr.15143/06.02.2008 prin care se propune modificarea  si completarea Statutului SC ENET SA Focsani,  aprobat  prin  Hotararea Consiliului local al municipiului Focsani nr. 77/1995, modificat prin Hotararea nr.12/1996, precum si avizul favorabil al Comisiei pentru buget, finante, investitii, libera initiativa, economic si servicii publice ;
          -vazand adresa nr.2510/05.02.2008 a SC ENET SA Focsani ;

          -in conformitate cu prevederile Legii nr.31/1990 privind societatile comerciale, republicata, cu modificarile si completarile ulterioare si Ordinul nr.337/2007 privind actualizarea Clasificarii activitatilor din economia nationala –CAEN al Institutului National de Statistica ;

-in baza art. 36, alin. 3), lit.c) si alin.6), lit.a), pct.14  si in temeiul art. 45, alin. (1) din Legea nr. 215/2001 privind administratia publica locala, republicata in 2007;

HOTARASTE:


Art. I.  Modificarea si completarea Anexei nr.1 reprezentand Statutul SC ENET SA Focsani,  aprobat  prin  Hotararea Consiliului local al municipiului Focsani nr. 77/1995, modificat prin Hotararea nr.12/1996,  dupa cum urmeaza:

1. Art.5 va avea următorul conţinut:

        Art.5 Obiectul de activitate al societăţii este următorul:

I. Domeniul principal

35  Producţia şi furnizarea de energie electrică si termica, gaze, apă caldă şi aer condiţionat.



II. Activitatea principală

3530 Furnizarea de abur şi aer condiţionat;



III. Alte activităţi
3600 Captarea, tratarea şi distribuţia apei
3511 Producţia de energie electrică

3512 Transportul energiei electrice
3521 Producţia gazelor 

3522 Distribuţia combustibililor gazoşi prin conducte
3523 Comercializarea combustibililor gazoşi prin conducte
2219 Fabricarea altor produse din cauciuc

2511 Fabricarea de construcţii metalice şi părţi componente ale structurilor metalice

2521 Producţia de radiatoare şi cazane pentru încălzire centrală

2529 Producţia de rezervoare, cisterne şi containere metalice

2530 Producţia generatoarelor de aburi (cu excepţia cazanelor pentru încălzire 

         centrală) 

2591 Fabricarea de recipienţi, containere şi alte produse similare din oţel
2712 Fabricarea aparatelor de distribuţie si control a electricităţii

2752 Fabricarea de echipamente casnice neelectrice
2814 Fabricarea de articole de robinetărie

2829 Fabricarea altor maşini şi utilaje de utilizare generală
2740 Fabricarea de echipamente electrice de iluminat

2651 Fabricarea de instrumente şi dispozitive pentru măsură, verificare, control,

         navigaţie

3320 Instalarea maşinilor şi echipamentelor industriale

3832 Recuperarea materialelor reciclabile sortate
4612 Intermedieri în comerţul cu combustibili, minereuri, metale şi produse chimice

         pentru industrie  
4671 Comerţ cu ridicata al combustibililor solizi, lichizi şi gazoşi al produselor

         derivate

4674 Comerţ cu ridicata al echipamentelor şi furniturilor de fierărie pentru instalaţii

         sanitare şi de încălzire
4675 Comerţ cu ridicata al produselor chimice

4676 Comerţ cu ridicata al altor produse intermediare

4677 Comerţ cu ridicata al deşeurilor şi resturilor
4941 Transporturi rutiere de mărfuri

4950 Transporturi prin conducte

5210 Depozitări 

6491 Leasing financiar
7712 Activităţi de închiriere şi leasing cu autovehicule rutiere grele
7739 Activităţi de închiriere şi leasing cu alte maşini, echipamente şi bunuri tangibile
6201 Activităţi de realizare a software-ului la comandă (software orientat client)
6311 Prelucrarea datelor, administrarea paginilor web şi activităţi conexe
7219 Cercetare – dezvoltare în alte ştiinţe naturale şi inginerie

7111 Activităţi de arhitectură

7112 Activităţi de inginerie şi consultanţă tehnică legate de acestea
7120 Activităţi de testare şi analize tehnice

7311 Activităţi ale agenţiilor de publicitate
7490 Alte activităţi profesionale, ştiinţifice şi tehnice
8413 Reglementarea şi eficientizarea activităţilor economice
9609 Alte activităţi de servicii 
Se face import pentru produse specifice în domeniul energetic.
4120 Lucrări de construcţii a clădirilor rezidenţiale şi nerezidenţiale
4321 Lucrări de instalaţii electrice

4322 Lucrări de instalaţii sanitare, de încălzire şi de aer condiţionat  

4329 Alte lucrări de instalaţii pentru construcţii
4399 Alte lucrări speciale de construcţii

La propunerea Adunării Generale a Acţionarilor şi cu aprobarea Consiliului Local al municipiului Focşani, în condiţiile legii române, societatea va putea completa obiectul său de activitate.
2. Art.6 va avea următorul conţinut:

        Art.6 Capitalul social 


Capitalul social subscris şi vărsat este de 3.356.200 RON, care se împarte într-un număr de 1.342.480 acţiuni, în valoare nominală de 2,50 RON şi aparţine în totalitate Consiliului Local al minicipiului Focşani, acesta având calitatea de acţionar unic.
3. Art.7 va avea următorul conţinut:

         Art.7  Acţiunile


Acţiunile societăţii sunt nominative şi sunt emise în formă dematerializată.


Evidenţa acţiunilor se va ţine în registrul acţionarilor, care se păstrează la sediul societăţii.

4. Art.10 va avea următorul conţinut:

        Art.10. Cesiunea acţiunilor


Cesiunea acţiunilor se poate face numai prin hotărâre a Consiliului Local al municipiului Focşani adoptată cu votul a cel puţin 2/3 din numărul consilierilor.

5. Art.12 va avea următorul conţinut:

        Art.12.  Adunarea Generala a Actionarilor este organul de conducere al societatii. Prin prezentul act constitutiv, împuternicitul mandatat al Consiliului Local al municipiului Focşani, reprezintă Adunarea Generală a Acţionarilor.


Adunarea Generală Ordinară are următoarele atribuţii principale:
a) aprobă structura organizatorică a societăţii şi numărul de posturi;

b) aprobă grila de salarizare a personalului angajat al societăţii, în funcţie de studii şi de încadrarea pe post conform nomenclatorului de funcţii, cu respectarea limitei minime de salarizare prevăzută de legislaţia în vigoare, la propunerea Consiliului de Administraţie;

c) desemnează membrii Consiliului de Administraţie, le stabileşte remunerarea, se pronunţă asupra gestiunii acestora şi îi revocă;
d) alege dintre Administratori preşedintele Consiliului de Administraţie;
e)numeşte şi revocă auditorul financiar şi fixează durata minimă a contractului de audit financiar;

f) stabileşte bugetul de venituri şi cheltuieli şi după caz, programul de activitate pe exerciţiul economico – financiar următor;

g) examinează, aprobă sau modifică bilanţul şi contul de profit şi pierderi, după analizarea raportului Consiliului de Administraţie şi a auditorului financiar, aprobă repartizarea profitului potrivit legii;

h) analizează rapoartele Consiliului de Administraţie asupra stadiului şi perspectivelor societăţii cu referire la profit şi dividende, poziţia pe piaţa internă şi externă, nivelul tehnic, forţa de muncă, protecţia mediului, relaţiile cu clienţii;

i) hotărăşte cu privire la acţionarea în justiţie a membrilor Consiliului de Administraţie pentru pagubele produse societăţii;

j) hotărăşte în alte probleme ale societăţii care nu sunt date în competenţa altor organe ale acesteia;

k) îndeplineşte orice alte atibuţiuni care îi sunt conferite prin lege.

Adunarea Generală Extraordinară are în principal următoarele atribuţii:

a)propune spre aprobare Consiliului Local al municipiului Focşani majorarea sau reducerea capitalului social, modificarea numărului de acţiuni şi a valorii nominale a acestora;

b)propune spre aprobare Consiliului Local al municipiului Focşani schimbarea formei juridice a societăţii;

     c)propune spre aprobare Consiliului Local al municipiului Focşani mutarea sediului societăţii;

d)propune spre aprobare Consiliului Local al municipiului Focşani schimbarea obiectului de activitate a societăţii;

e)propune spre aprobare Consiliului Local al municipiului Focşani înfiinţarea unor sedii secundare: sucursale, agenţii, reprezentanţe sau alte asemenea unităţi fără personalitate juridică;

f)propune spre aprobare Consiliului Local al municipiului Focşani fuzionarea sau dizolvarea societăţii.
6. Art.13 va avea următorul conţinut:
        Art.13. Convocarea Adunării Generale a Acţionarilor


Adunarea Generală a Acţionarilor se convoacă de către preşedintele Consiliului de Administraţie sau alt administrator, pe baza împuternicirii date de preşedinte.


Adunarea Generală ordinară are loc cel puţin o dată pe an, cu 3 săptămâni înainte de expirarea termenului stabilit de lege pentru depunerea bilanţului pe anul precedent, pentru examinarea acestui bilanţ şi a contului de profit şi pierderi şi pentru descărcarea de gestiune a conducerii executive.


Adunarea Generală extraordinară se convoacă la cererea acţionarilor, reprezentând cel puţin 1/3 din capitalul social, precum şi în cazul în care capitalul social s-a diminuat cu mai mult de 10% timp de 2 ani consecutiv.


Convocarea va cuprinde locul şi data ţinerii adunării, precum şi ordinea de zi, cu arătarea explicită a tuturor problemelor care vor face obiectul dezbaterii adunării.


Când în ordinea de zi figurează propuneri pentru modificarea statutului, convocarea va trebui să cuprindă textul integral al propunerilor.


Adunarea Generală a Acţionarilor se întruneşte la sediul societăţii sau în alt loc indicat în convocare.

7. Art.14 va avea următorul conţinut:

        Art.14. Organizarea Adunării Generale a Acţionarilor


Adunarea Generală ordinară este legal constituită şi poate lua decizii valabile, cu respectarea cvorumului de prezenţă şi de vot, prevăzut la art.112 din Lg.nr.31/1990, iar Adunarea Generală extraordinară cu respectarea art.115 din Lg.nr.31/1990 cu modificările şi completările ulterioare.


Adunarea Generală a Acţionarilor este prezidată de preşedintele Consiliului de Administraţie, iar în lipsa acestuia, de către alt administrator desemnat de preşedinte.


Preşedintele Consiliului de Administraţie desemnează dintre membrii adunării generale, sau din afară, un secretar care să verifice lista de prezenţă a acţionarilor şi să întocmească procesul verbal al adunării.


Procesul verbal al adunării se va scrie într-un registru sigilat şi parafat.


Procesul verbal al adunării va fi semnat de persoana care a prezidat şedinţa, de secretarul care l-a întocmit, precum şi de către ceilalţi membri ai Adunării Generale a Acţionarilor  prezenţi.


La şedinţele ordinare şi extraordinare ale Adunării Generale a Acţionarilor, în care se dezbat probleme privitoare la raporturile de muncă cu personalul societăţii, vor fi invitaţi şi reprezentanţii ai sindicatului majoritar al salariaţilor.

8. Art.15 va avea următorul conţinut:

        Art.15. Exercitarea dreptului de vot


Hotărârile Adunării Generale se iau prin vot deschis. 


Acţionarii votează, de regulă, prin ridicarea mâinii.

La propunerea persoanei care prezidează sedinţa, votul poate fi secret.


Votul secret este obligatoriu pentru alegerea şi revocarea membrilor Consiliului de Administraţie şi a auditorilor interni, precum şi pentru luarea hotărârilor referitoare la răspunderea administratorilor.


Hotărârile Adunării Generale sunt obligatorii şi pentru acţionarii absenţi sau reprezentaţi.

9. Art.16 va avea următorul conţinut:

         Art.16. Împuternicitul mandatat al Consiliului Local al municipiului Focşani, ca unitate administrativ – teritorială şi acţionar unic, îndeplineşte atribuţiile prevăzute de lege pentru Adunarea Generală a Acţionarilor, exceptând următoarele cazuri care sunt în competenţa exclusivă a Consiliului Local al municipiului Focşani, după cum urmează:

· dizolvarea societăţii;

· desfiinţarea uneia sau mai multor activităţi licenţiate;

· fuzionarea, divizarea sau alte reorganizări, inclusiv schimbarea formei juridice;

· externalizarea unor servicii;

· modificarea statutului;

· majorarea sau reducerea capitalului social.

10.  Capitolul V. se va intitula ADMINISTRAREA SOCIETĂŢII 

11.  Art.17 va avea următorul conţinut:


Art.17 Sistemul de administrare al societăţii este unitar, aceasta fiind administrată de un Consiliu de Administraţie format din cinci membri. 

   12. După art.17 se introduce art.171 care va avea următorul cuprins


Art.171 Organizarea Consiliului de Administraţie


Societatea este administrată de către  Consiliului de Administraţie compus din 5 membri numiţi şi/sau revocaţi printr-o hotărâre a Adunării Generale Ordinare a Acţionarilor.

Administratorii sunt desemnaţi pe o perioadă de 4 ani, cu posibilitatea de a fi realeşi pe noi perioade de 4 ani.
Preşedintele Consiliului de Administraţie este ales din rândul Administratorilor de către Adunarea Generală Ordinară a Acţionarilor, pe o perioadă ce nu poate depăşi mandatul său de administrator.  În funcţia de Preşedinte al Consiliului de Administraţie poate fi numit şi directorul general al societăţii.


Când un loc din Consiliul de Administraţie devine vacant, Adunarea Generală a Acţionarilor numeşte un nou administrator pentru completarea locului vacant.


Durata pentru care este ales noul administrator, pentru a ocupa locul vacant, va fi egală cu perioada care a rămas până la expirarea mandatului predecesorului său.

Competenţa Consiliului de Administraţie se stabileşte de către Adunarea Generală a Acţionarilor, respectiv de către împuternicitul mandatat al Consiliului Local al municipiului Focşani.


Consiliul de Administraţie se întruneşte la sediul societăţii, cel puţin o dată la 3 luni sau ori de câte ori este necesar, la convocarea preşedintelui sau a 3 din numărul membrilor săi. El este prezidat de preşedinte. Preşedintele numeşte un secretar, fie dintre membrii consiliului, fie din afara acestuia.


Pentru validitatea deciziilor este necesară prezenţa a cel puţin 3 din numărul membrilor Consiliului de Administraţie. Deciziile se iau cu majoritatea absolută a membrilor prezenţi.


Dezbaterile Consiliului de Administraţie au loc, conform ordinii de zi stabilite pe baza proiectului comunicat de preşedinte cu cel puţin 5 zile înainte. Acestea se consemnează în procesul verbal al şedinţei, care se scrie într-un registru sigilat şi parafat de preşedintele Consiliului de Administraţie, procesul verbal se semnează de persoana care a prezidat şedinţa, de secretarul care l-a întocmit şi de către membrii C.A. prezenţi.


Consiliul de Administraţie poate delega, unuia sau mai multor membri ai săi unele împuterniciri pe probleme limitate şi poate recurge la experţi pentru studierea anumitor probleme.


Membrii Consiliului de Administraţie vor putea exercita orice act care este legat de administrarea societăţii în interesul acesteia, în limita drepturilor care li se conferă prin lege.


În conformitate cu prevederile legale, Consiliul de Administraţie înfiinţează comitetul de audit însărcinat cu desfăşurarea de investigaţii şi elaborarea de recomandări pentru consiliu. Comitetul de audit va fi format din cel puţin doi administratori neexecutivi, cel puţin unul dintre ei trebuind să deţină experienţă în aplicarea principiilor contabile sau audit financiar.


Preşedintele Consiliului de Administraţie este obligat să pună la dispoziţia împuternicitului mandatat al Consiliului Local al municipiului Focşani şi a comitetului de audit, la cererea acestora, toate documentele societăţii.


Membrii Consiliului de Administraţie răspund individual sau solidar, după caz, faţă de societate pentru prejudiciile cauzate prin actele îndeplinite de directorii sau personalul încadrat, când dauna nu s-ar fi produs dacă ei ar fi exercitat supravegherea impusă de îndatoririle funcţiei lor.


Administratorii sunt solidar răspunzători cu predecesorii lor imediaţi dacă, având cunoştinţă de neregulile săvârşite de aceştia, nu le comunică auditorilor interni şi auditorului financiar.  


În astfel de situaţii, ei vor putea fi revocaţi prin hotărârea Adunării Generale a Acţionarilor.
Membrii Consiliului de Administraţie vor fi remuneraţi lunar cu o indemnizaţie în procent de maximum 20% din salariul de bază al Directorului general. 

  13. Art.18 va avea următorul cuprins:

        Art.18. Atribuţiile Consiliului de Administraţie

Consiliul de Administraţie are, în principal, următoarele atribuţii:
a)numeşte Directorul General în condiţiile prevăzute de OUG nr.79/2001, cu modificările şi completările ulterioare; 

b)angajează şi concediază personalul societăţii şi stabileşte drepturile şi obligaţiile acestuia;

c)stabileşte îndatoririle şi responsabilităţile personalului societăţii pe compartimente, aprobă Regulamentul de organizare şi funcţionare şi Regulamentul de ordine interioară;

d)înfiinţează comitetul de audit;

e)aprobă încheierea sau rezilierea de contracte de închiriere (luare sau dare cu chirie);

f)stabileşte tactica şi strategia de marketing;

g)la prima şedinţă ordinară din an supune spre aprobare Adunării Generale a Acţionarilor, respectiv împuternicitului mandatat al Consiliului Local al municipiului Focşani, raportul cu privire la activitatea societăţii, bilanţul şi contul de profit şi pierderi pe anul precedent;

h)supune spre analiză Adunării Generale a Acţionarilor, respectiv împuternicitului mandatat al Consiliului Local al municipiului Focşani, proiectul de buget pe anul în curs;

i)rezolvă orice alte probleme stabilite de Adunarea Generală a Acţionarilor.
   14. După art.18 se introduce art.181 care ve avea următorul cuprins:
          Art. 181 Directorul General al societăţii

Directorul General va fi numit de către Consiliul de Administraţie, dintre directorii societăţii şi este răspunzător de administrarea operativă, curentă a societăţii.


Responsabilităţile Directorului General vor fi stabilite prin Contractul de Performanţă încheiat în conformitate cu prevederile Lg.nr.31/1990 republicată şi OUG nr.79/2001, cu modificările şi completările ulterioare.


Directorul General reprezintă societatea în relaţiile cu terţii, acesta putând delega dreptul de reprezentare altor persoane, în condiţiile prevăzute de lege.


Specimenul de semnătură a Directorului General va fi depus la Oficiul Registrului Comerţului.

15. Art.19 va avea următorul cuprins:

         Art.19. Auditul financiar şi auditul intern


Situaţiile financiare ale societăţii vor fi auditate de către un auditor financiar - persoană fizică sau juridică, în condiţiile prevăzute de lege.


Societatea va organiza auditul intern în conformitate cu reglementările elaborate de Camera Auditorilor Financiari din România.

16. Art.21 va avea următorul conţinut:

          Art.21. Personalul societăţii

Personalul de conducere al societăţii este desemnat de Adunarea Generală a Acţionarilor, respectiv de către împuternicitul mandatat al Consiliului Local al municipiului Focşani.


Restul personalului este angajat de către Directorul general al societăţii, cu aprobarea Consiliului de Administraţie.


Grila de salarizare pentru personalul angajat al societăţii se stabileşte în funcţie de studii şi de încadrarea pe post conform nomenclatorului de funcţii, cu respectarea limitei minime de salarizare prevăzută de legislaţia în vigoare, la propunerea Consiliului de Administraţie.

Directorul general al societăţii va primi o indemnizaţie lunară, stabilită prin Contractul de performanţă, anexă la Contractul individual de muncă, încheiat în condiţiile O.U.G. nr.79/2001.

În afară de salariile lunare, salariaţii societăţii pot beneficia şi de alte recompense materiale, propuse de Consiliul de Administraţie şi aprobate de către împuternicitul mandatat al Consiliului Local al municipiului Focşani, conform normelor legale în vigoare, în funcţie de rezultatele economice ale societăţii şi de aportul respectivilor salariaţi la realizările acestora.


Pentru beneficiile obţinute din alte acţiuni (litigii, administrarea patrimoniului etc.), Consiliul de Administraţie va propune împuternicitului mandatat al Consiliului Local al municipiului Focşani modul de premiere al salariaţilor societăţii care au realizat nemijlocit beneficiul respectiv.


Drepturile şi obligaţiile fiecărui angajat al societăţii sunt stabilite prin fişa postului şi prin deciziile directorului general al societăţii.

17. Art.23 va avea următorul conţinut:

         Art.23. Evidenţa contabilă şi bilanţul contabil


Societatea va ţine evidenţa contabilă şi va întocmi anual bilanţul şi contul de profit şi pierderi, în conformitate cu dispoziţiile legale în vigoare.


Bilanţul şi contul de profit şi pierderi vor fi publicate în Monitorul Oficial al României, conform legislaţiei în vigoare.

18. Art.24 va avea următorul conţinut:

          Art.24. Calculul şi repartizarea profitului


Profitul societăţii se stabileşte pe baza bilanţului aprobat de Adunarea Generală a Acţionarilor, respectiv, împuternicitul mandatat al Consiliului Local al municipiului Focşani.


Profitul societăţii se va repartiza conform hotărârii Consiliului Local al municipiului Focşani, cu respectarea legislaţiei în vigoare.


Societatea îşi constituie fond de rezervă şi alte fonduri în condiţiile legii.

19. Art.26 va avea următorul conţinut:

         Art.26. Dizolvarea societăţii


Următoarele situaţii duc la dizolvarea societăţii:
· imposibilitatea realizării obiectului social;

· falimentul;

· pe baza propunerii Adunării Generale a Acţionarilor, reprezentată de împuternicitului mandatat al Consiliului Local al municipiului Focşani, aprobată prin hotărâre a Consiliului Local al municipiului Focşani adoptată cu votul a cel puţin 2/3 din numărul consilierilor locali;

· orice altă situaţie prevăzută de legislaţia în vigoare.

           Art. II. Se imputerniceste d-nul Lambrino Eduard, mandatar al Consiliului local al municipiului Focsani in Adunarea Generala a Actionarilor la SC ENET SA Focsani sa semneze modificarile la Actul Constitutiv al Societatii  aprobate in art. I , in vederea inregistrarii la Oficiul Registrului Comertului.
           Art.III. Hotararea Consiliului local al municipiului Focsani nr.343/18.12.2007 se revoca.


Art.  IV. Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, care va asigura executarea acesteia prin Directia administratie publica locala, Directia resurse umane si coordonare unitati subordonate, Directia economica, Serviciul juridic-contencios, administrarea domeniului public si privat, publicitate si SC ENET SA Focsani. 

       PRESEDINTE DE SEDINTA,                            

                Fodoreanu Doina
                                                                                        Contrasemneaza,

                                                             SECRETARUL MUNICIPIULUI FOCSANI

                                                                                  Corhana Eduard Marian

Municipiul Focsani, 14 februarie 2008
Nr. 30
